Държавен вестник, бр. 53, 2011 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  53
съоръжение тези реквизити не могат да бъдат 
вписани поради обстоятелството, че същите 
липсват за съответното изделие.“
2. Досегашните ал. 2, 3 и 4 стават ал. 3, 
4 и 5, като в ал. 4 думите „приложение № 4“ 
се заменят с „приложение № 14 към чл. 43а, 
ал. 3 от Правилника за прилагане на Закона 
за интеграция на хората с увреждания“.
§ 5. В чл. 12 ал. 1 се изменя така:
„(1) Лице, регистрирано по реда на тази 
наредба, се задължава в 3-месечен срок от 
вписването в регистъра по чл. 2 да започне 
осъществяване на дейностите, за които е ре­
гистрирано.“
§ 6. В приложение № 2 към чл. 11, ал. 1 
колона № 14 „Име на лекар/лечебно заведение“ 
се заличава.
§ 7. Приложение № 4 към чл. 11, ал. 3 се 
отменя.
Преходни и заключителни разпоредби
§ 8. (1) Издадените фактури до влизане в 
сила на това изменение на наредбата от лицата, 
регистрирани по реда на тази наредба, следва да 
са оформени съгласно изискванията на Закона за 
счетоводството и Закона за данъка върху добаве­
ната стойност, като могат и да не съдържат част 
от изискуемите реквизити от регистъра по чл. 11, 
ал. 1, когато поради особености на медицинското 
изделие, помощно средство, приспособление и 
съоръжение тези реквизити не могат да бъдат 
вписани поради обстоятелството, че същите 
липсват за съответното изделие.
(2) Фактурите по ал. 1 се представят в 
Агенцията за социално подпомагане в срок до 
31 юли 2011 г.
§ 9. Наредбата влиза в сила от деня на об­
народването є в „Държавен вестник“.
Министър: Т. Младенов
8018
ЦЕНТРАЛНА ИЗБИРАТЕЛНА 
КОМИСИЯ
РЕШЕНИЕ № 16-ПВР 
от 6 юли 2011 г.
за приемане на Методика за определяне на 
резултатите от гласуването за президент и 
вицепрезидент на Република България
На основание чл. 26, ал. 1, т. 27 и § 14, 
т. 1 от ПЗР на Изборния кодекс Централната 
избирателна комисия
Р Е Ш И :
Приема Методика за определяне на резул­
татите от гласуването за президент и вицепре­
зидент на Република България на 23 октомври 
2011 г.
Председател: Кр. Медарова
Секретар: С. Солакова
МЕТОДИКА
за определяне на резултатите от гласуването 
за президент и вицепрезидент на Република 
България
Чл. 1. Тази методика урежда начините за 
определяне на резултатите от гласуването при 
произвеждане на избори за президент и вице­
президент на републиката.
I. Определяне на резултатите от гласуването 
за президент и вицепрезидент на републиката
Чл. 2. За всяка листа кандидати за президент 
и вицепрезидент на републиката, издигната от 
партия, коалиция от партии или инициативен 
комитет, се пресмята сумата от подадените 
действителни гласове във всички секции в 
страната и в чужбина.
Чл. 3. Избрана е двойката кандидати, по­
лучила повече от половината действителни 
гласове, ако в гласуването са участвали повече 
от половината избиратели.
Чл. 4. (1) Ако никоя листа от кандидатите 
за президент и вицепрезидент не е избрана, 
Централната избирателна комисия с решение 
насрочва нов избор в седемдневен срок от деня 
на първия избор (първия следващ неделен ден). 
В новия избор участват двете двойки кандидати, 
получили най-много гласове.
(2) Ако повече от две кандидатски листи са 
получили най-много, но равен брой действител­
ни гласове, те всички се допускат до участие 
в новия избор (втория тур). 
(3) Ако една кандидатска листа е получила 
най-много гласове, а след нея се нареждат две 
или повече кандидатски листи с равен брой 
гласове, те всички се допускат до участие в 
новия избор (втория тур).
(4) Ако до нов избор са допуснати да участ­
ват две кандидатски листи и преди новия избор 
кандидат за президент или вицепрезидент от 
едната листа почине или заболее тежко, Цен­
тралната избирателна комисия взема решение 
за отлагане на избора и за насрочване на нов 
избор не по-късно от 14 дни от датата на от­
ложения избор. 
В срок до три дни от датата на решението 
на Централната избирателна комисия съответ­
ната партия или коалиция от партии може да 
регистрира нов кандидат по реда на чл. 112 от 
Изборния кодекс.
(5) Ако до нов избор (втори тур) са допусна­
ти да участват две кандидатски листи и преди 
новия избор (втория тур) кандидат от едната 
от тях се откаже от участие в срок до 24 часа 
след обявяването на резултатите от произведения 
избор, в новия избор (втория тур) по решение 
на Централната избирателна комисия участва 
следващата по броя на гласовете кандидатска 
листа. Ако няма следващи листи от кандидати, 
Народното събрание насрочва нови избори за 
президент и вицепрезидент на републиката.